Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: és a magánnyugdíj rendszerrel kapcsolatos nyilvántartások azonosító kódja. Az 1996. évi XX. törvény 7. §-a szerint az
Paragraph Index: 1411

és a magánnyugdíj rendszerrel kapcsolatos nyilvántartások azonosító kódja. Az 1996. évi XX. törvény 7. §-a szerint az adatkezelő az érintettel, illetve más adatkezelővel való, meghatározott célú kapcsolattartása során csak azt az azonosító kódot használhatja, amelyre a feladatot meghatározó törvény őt felhatalmazza. Az adatkezelő a TAJ-számot a polgártól a célhoz kötött adatkezelés elvéből következően nem kérheti, hiszen annak segítségével a polgár személyazonosságát a TAJ-számot törvény alapján kezelő szervek nyilvántartásaiban nem ellenőriztetheti. Az ügyfelek ilyen nyilvántartása ezért a bank üzleti érdekeit sem szolgálja. Nem felel meg egyébként a valóságnak az elnök-vezérigazgató érve miszerint „jelen pillanatban ez az egyetlen olyan azonosító, mely az adott személy egész életében változatlan”. A jogalkotói szándék arra irányul, hogy az azonosító kód használatára törvényi felhatalmazással nem rendelkező adatkezelők adatkezeléseik során a polgárokat elsősorban természetes személyazonosító adatok segítségével tartsák nyilván.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes